Na osnovu čl. 7. Pravila za konsultacije u izradi pravnih propisa („Službeni glasnik BiH“, br.81/06 i 80/14), a u skladu sa članom 5. Smjernica za provođenje pravila za konsultacije s javnošću u izradi pravnih propisa u Uredu koordinatora za reformu javne uprave, daje se :

**IZJAVA O SVRSI DONOŠENJA**

**Srednjoročnog plana rada Ureda koordinatora za reformu javne uprave za period 2024. - 2026. godine**

U skladu sa čl. 3. i čl. 7. Odluke o postupku srednjoročnog planiranja, praćenja i izvještavanja u institucijama Bosne i Hercegovine („Službeni glasnik BiH“, br. 62/14), i Uputstvom o metodologiji u postupku srednjoročnog planiranja, praćenja i izvještavanja u institucijama Bosne i Hercegovine („Službeni glasnik BiH“, br. 44/15), Ured koordinatora za reformu javne uprave je izradio Srednjoročni plan rada za period 2024-2026. godine.

Opšti cilj Srednjoročnog plana rada Ureda koordinatora za reformu javne uprave za period 2024.-2026. godine je osigurati plansku osnovu za kvalitetno upravljanje reformom javne uprave u Bosni i Hercegovini u skladu sa nadležnostima Ureda koordinatora za reformu javne uprave u Bosni i Hercegovine.

Posebni ciljevi donošenja Srednjoročnog plana rada Ureda koordinatora za reformu javne uprave za period 2024. - 2026. godine su harmonizacija i koordinacija procesa planiranja u Uredu koordinatora za reformu javne uprave, optimalna alokacija resursa na prioritetne zadatke i projekte, kao i unapređenje procesa praćenja programa i planova i izvještavanja o realizaciji istih.

Ova izjava biće objavljena na službenoj internet stranici Ureda koordinatora za reformu javne uprave.